**Проект**

**ДОГОВОР ЗА ОБЩЕСТВЕНА ПОРЪЧКА**

**№ ………………………………………………..**

Днес, ....................... г., в гр. София, на основание чл. 112, ал. 1 от ЗОП във връзка с чл. 69 от ППЗОП се сключи настоящият договор между:

**ИЗПЪЛНИТЕЛНА АГЕНЦИЯ „ОПЕРАТИВНА ПРОГРАМА „НАУКА И ОБРАЗОВАНИЕ ЗА ИНТЕЛИГЕНТЕН РАСТЕЖ“**, с адрес: 1113 София, бул. “Цариградско шосе” № 125, бл. 5, ет. 1, ЕИК 177224179, представлявана от **Димитър Ничев**, и. д .директор на дирекция „Администрация и управление“,упълномощено лице по чл. 7, ал. 1 от ЗОПсъгласно Заповед РД 09-8 от 06.11.2017 г., Цветанка Фичева – и.д. директор на дирекция „Финансово планиране, счетоводство и плащания“, наричан по-нататък “**ВЪЗЛОЖИТЕЛ**“

**и**

2. ………………………………………………………………………………..…………………, със седалище и адрес на управление ………………………………………………………………………, ЕИК / БУЛСТАТ………………………………………, представлявано от……………….……………………………………………………….….…- …………………………, определен за изпълнител с Решение № ……….…..………../…………….………. г. на, и. д .директора на дирекция „Администрация и управление“,упълномощено лице по чл. 7, ал. 1 от ЗОП,съгласно Заповед РД 09-8 от 06.11.2017 г за определяне на изпълнител в процедура за обществената поръчка, с предмет: **Предоставяне на услуги, свързани с организиране на събития и мероприятия по Оперативна програма „Наука и образование за интелигентен растеж“ 2014–2020 г**. **(ОП НОИР),** наричано по-долу за краткост „**ИЗПЪЛНИТЕЛ**”, от друга страна

**СТРАНИТЕ СЕ СПОРАЗУМЯХА ЗА СЛЕДНОТО:**

**І. ПРЕДМЕТ НА ДОГОВОРА**

**Чл. 1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да предостави услуги свързани с организиране на събития и мероприятия по Оперативна програма „Наука и образование за интелигентен растеж“ 2014-2020 г., съгласно:

Техническата спецификация на **ВЪЗЛОЖИТЕЛЯ** (Приложение № 1), Предложението за изпълнение на поръчката на **ИЗПЪЛНИТЕЛЯ** (Приложение № 2) и Ценовото предложение на ИЗПЪЛНИТЕЛЯ (Приложение 3), представляващи неразделна част от настоящия договор.

**(2)** В изпълнение на възложеното по ал. 1 **ИЗПЪЛНИТЕЛЯТ** трябва да извърши следните дейности, съгласно Техническата спецификация:

1. Дейност 1: Организиране и провеждане на технически срещи и заседания на комитетите за наблюдение на ОП НОИР;
2. Дейност 2: Организиране и провеждане на годишна работна среща за изпълнение на ОП НОИР

**(3)** За всяко едно събитие/мероприятие, **ИЗПЪЛНИТЕЛЯТ** трябва да осигури присъствието на минимум 2 (двама) експерти от екипа си през цялото време на провеждане на събитието/мероприятието с цел гладкото и безпроблемното му протичане, включващо изпълнението на съответните дейности от Техническата спецификация.

**(4)** Прогнозният брой на мероприятията/събитията за целия период на изпълнение на договора е по видове, както следва:

1.Провеждане на 2 броя заседания на комитета за наблюдение (по 90 броя участници във всяко едно от заседанията)

2.Провеждане на 2 броя технически срещи преди заседание на комитета за наблюдение (по 12 броя участници във всяка среща)

3.Провеждане на вдин брой годишна работна среща за 106 участници

 Продължителността на всяко конкретно събитие/мероприятие е, както следва:

 - от 1 (един) до максимум 2 (два) дни за събитие /мероприятие, в зависимост от мястото на провеждането

 **(5)** За подготовката на всяко събитие/мероприятие, **ВЪЗЛОЖИТЕЛЯТ** изпраща по електронен път заявка за организиране и провеждане на съответното събитие/мероприятие, съгласно Техническото спецификация.

**(6)** Изпълнителят, в срок от 5 (пет) работни дни от получената заявка по ал.5, подава поне два хотела, не по-малко от 4 звезди за изпълнение на дейност 1 от настоящия договор и поне две дестинации за изпълнение на дейност 2, съгласно чл.1., ал.1, т.1 и 2.

**(7)** Броят на участниците в заявката по ал. 5 се потвърждава от **ВЪЗЛОЖИТЕЛЯ** 2 (два) дни преди датата на съответното събитие/мероприятие.

**ІІ. ЦЕНИ. РЕД И СРОКОВЕ НА ПЛАЩАНЕ**

**Чл. 2. (1)** Общата цена по договора не може да надвишава 69 900 лв. без ДДС.

**(2)** Заплащането на разходите за съответните услуги се извършва за реално присъстващи участници на базата на предложените единични цени за съответната дейност в Ценовото предложение на **ИЗПЪЛНИТЕЛЯ** (Приложение № 3), представляващо неразделна част от настоящия договор.

**(3)** В единичните цени по ал. 2 са включени всички разходи на **ИЗПЪЛНИТЕЛЯ** за изпълнението на услугите, предмет на настоящия договор.

**(4)** Единичните цени са окончателни и са валидни за целия срок на договора. Общата цена е окончателна и не подлежи на актуализация за срока на настоящия договор.

**(5)** **ВЪЗЛОЖИТЕЛЯТ** заплаща извършването на съответните услуги по чл. 1 след всяко едно проведено събитие в срок до 10 (десет и пет) дни след представяне в Изпълнителна агенция „Оперативна програма „Наука и образование за интелигентен растеж“ на двустранно подписан приемо-предавателен протокол по чл. 12, ал. 11 и оригинална фактура.

**(6)** Договорът ще се финансира със средства от по бюджетна линия BG05M2OP001-4.001-0005 "Укрепване и повишаване на административния капацитет на служителите в структурите за управление на ОП НОИР, включително извършване на анализи и оценки на капацитета“ ОП „Наука и образование за интелигентен растеж“ 2014-2020 г., и бюджетна линия BG05M2OP001-4.001-0004 " Обезпечаване на дейностите на Комитета за наблюдение на ОП НОИР, подкомитети и работни групи към него", съфинансирани от ЕС чрез ЕСФ.

**(7)** Във фактурите, издавани от **ИЗПЪЛНИТЕЛЯ, за дейност 1** като основание за плащане следва да се посочи номера на договора и номера и името на бюджетната линия, като се впише следния текст: „Разходът е по договор № ……………. и е в изпълнение на бюджетна линия BG05M2OP001-4.001-0004 " Обезпечаване на дейностите на Комитета за наблюдение на ОП НОИР, подкомитети и работни групи към него", съфинансирани от ЕС чрез ЕСФ.

**(8)** Във фактурите, издавани от **ИЗПЪЛНИТЕЛЯ, за дейност 2** като основание за плащане следва да се посочи номера на договора и номера и името на бюджетната линия, като се впише следния текст: „Разходът е по договор № ……………. и е в изпълнение на бюджетна линия BG05M2OP001-4.001-0005 "Укрепване и повишаване на административния капацитет на служителите в структурите за управление на ОП НОИР, включително извършване на анализи и оценки на капацитета“ ОП „Наука и образование за интелигентен растеж“ 2014-2020 г. съфинансирани от ЕС чрез ЕСФ.

**(9)** При липса на някой от горепосочените реквизити, **ВЪЗЛОЖИТЕЛЯТ** има право да откаже извършването на плащането до представяне на фактура, съответстваща на изискванията.В този случай срокът за извършване на плащане към **ИЗПЪЛНИТЕЛЯ** започва да тече от датата на представяне на фактура, съответстваща на изискванията.

**(10)** Плащането се спира, когато **ИЗПЪЛНИТЕЛЯТ** бъде уведомен, че фактурата му не може да бъде платена, тъй като сумата не е дължима поради липсващи и/или некоректни придружителни документи или наличие на доказателства, че разходът е неправомерен. В този случай, **ИЗПЪЛНИТЕЛЯТ** трябва да даде разяснения, да направи изменения или представи допълнителна информация в срок от 3 (три) работни дни, след като бъде уведомен за това. В този случай срокът за извършване на плащане към **ИЗПЪЛНИТЕЛЯ** започва да тече от датата, на която **ВЪЗЛОЖИТЕЛЯТ** получи правилно оформена фактура и/или поисканите разяснения, корекции и/или допълнителна информация.

**(11)** Плащанията се извършват от **ВЪЗЛОЖИТЕЛЯ** в български левове, с платежно нареждане по банкова сметка, посочена от **ИЗПЪЛНИТЕЛЯ**, както следва:

Банка: ...............................

IBAN: .................................

BIC: ...................................

**(12) ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 11 в срок от 3 (три) дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**ІІІ. СРОК НА ДОГОВОРА. СРОК И МЯСТО ЗА ИЗПЪЛНЕНИЕ**

**Чл. 3. (1)** Договорът влиза в сила от датата на подписването му от двете страни и е със срок на изпълнение до 31.12.2018 г.

 **(2)**  Мероприятията/събитията ще бъдат организирани и проведени на територията на Република България.

 **(3)** Мястото за провеждане на всяко събитие, ще бъде съгласувано предварително с **ВЪЗЛОЖИТЕЛЯ**.

**ІV. ПРАВА И ЗАДЪЛЖЕНИЯ НА СТРАНИТЕ ПО ДОГОВОРА**

**Общи права и задължение на ВЪЗЛОЖИТЕЛЯ**

**Чл. 4.** **(1)** **ВЪЗЛОЖИТЕЛЯТ** има право:

1. да получи изпълнението на услугата по договора в сроковете и при условията, договорени между страните;

2. да извършва проверка във всеки момент от изпълнението на договора относно качество, количества, стадий на изпълнение, технически параметри без с това да пречи на оперативната дейност на **ИЗПЪЛНИТЕЛЯ**;

3. да дава писмени и устни указания на **ИЗПЪЛНИТЕЛЯ** във връзка с изпълнението предмета на договорачрез оправомощен/и представител/и на **ВЪЗЛОЖИТЕЛЯ** и да изисква тяхното изпълнение;

4. да изисква преработване на предоставяните от **ИЗПЪЛНИТЕЛЯ** доклади от изпълнението на отделните дейности;

5.даизисква от **ИЗПЪЛНИТЕЛЯ** да сключи договор/и за подизпълнение с посочения/ите в офертата му подизпълнител/и, както и да му представи копие/я на същия/те.

**(2)** **ВЪЗЛОЖИТЕЛЯТ** не носи отговорност за виновни действия или бездействия на **ИЗПЪЛНИТЕЛЯ,** в резултат на които е възникнала загуба или нанесена вреда на трети лица, вследствие изпълнение предмета на договора.

**Чл. 5. ВЪЗЛОЖИТЕЛЯТ** е длъжен да:

1. оказва необходимото и възможно съдействие и предоставя информация и/или документи на **ИЗПЪЛНИТЕЛЯ,** необходими за изпълнение на задълженията му, произтичащи от договора;

2. уведомява **ИЗПЪЛНИТЕЛЯ** за всички настъпили промени, които касаят изпълнението на договора;

3. приеме извършените услуги, при качествено и точно изпълнение на задълженията от страна на **ИЗПЪЛНИТЕЛЯ**;

4. заплати на **ИЗПЪЛНИТЕЛЯ** стойността на извършените от него услуги по реда на чл. 2 от договора, в случай че изпълнението отговаря на изискванията на договора и приложенията към него.

**Общи права и задължения на ИЗПЪЛНИТЕЛЯ**

**Чл. 6.** **ИЗПЪЛНИТЕЛЯ**Т има право:

1. да иска от **ВЪЗЛОЖИТЕЛЯ** необходимото съдействие и/или информация и/или документи, необходими за осъществяване на задълженията му по договора;

2. да иска от **ВЪЗЛОЖИТЕЛЯ** приемане на услугата, когато тя отговаря на изискванията, посочени в настоящия договор и приложенията към него;

3. при пълно, точно и навременно изпълнение на услугите да получи уговореното възнаграждение в посочените срокове и при определените в договора условия.

**Чл. 7. (1)** **ИЗПЪЛНИТЕЛЯТ** е длъжен:

1. да изпълни услугите, предмет на настоящия договор, в срок и качествено, с дължимата грижа, ефективност и добросъвестност, съгласно най-добрата професионална практика и в съответствие с изискванията на Техническата спецификация и Предложението за изпълнение на поръчката, които представляват неразделна част от настоящия договор;

2. да се придържа към всички приложими технически стандарти и норми, закони и подзаконови нормативни актове, имащи пряко отношение към изпълнението на договора;

3. да съгласува предварително с **ВЪЗЛОЖИТЕЛЯ** менюто за съответното събитие**,** както иостаналите поддейности, за които това е посочено в Техническата спецификация;

4. да осигури за периода на изпълнение на обществената поръчка посочените в офертата му ключови експерти;

5. при необходимост да изпрати до **ВЪЗЛОЖИТЕЛЯ** писмено уведомление, в което мотивира предложенията си за смяна на ключов/и експерт/и;

6. да изготвя и представя доклад/и за извършената дейност;

7. да съгласува действията си с **ВЪЗЛОЖИТЕЛЯ** и да информира **ВЪЗЛОЖИТЕЛЯ** за хода и изпълнението на възложените дейности, както и за допуснатите пропуски, взетите мерки и необходимостта от съответни разпореждания от страна на **ВЪЗЛОЖИТЕЛЯ**;

8. да изпълнява писмените и/или устни указания по изпълнение на дейностите**,** дадени от оправомощен/и представител/и на **ВЪЗЛОЖИТЕЛЯ**;

9. да не препятства **ВЪЗЛОЖИТЕЛЯ** при осъществяването на проверки/контрол по изпълнението на договорните задължения на **ИЗПЪЛНИТЕЛЯ**;

10. при поискване да предоставя на **ВЪЗЛОЖИТЕЛЯ** допълнителна информация относно изпълнението на дейностите, предмет на договора.

**(2) ИЗПЪЛНИТЕЛЯТ** е длъжен да поддържа точно и систематизирано деловодство, както и пълна и точна счетоводна и друга отчетна документация за извършените услуги, позволяващо да се установи дали разходите са действително направени във връзка с изпълнението на договора.

**(3)** **ИЗПЪЛНИТЕЛЯТ** е длъжен да съхранява всички документи по изпълнението на настоящия договор, отразяващи приходи и разходи, както и опис, позволяващ детайлна проверка на документите, оправдаващи направени разходи за период от 3 (три) години след датата на приключване и отчитане на Оперативна програма „Иновации и конкурентоспособност“ 2014-2020 г.

**(4)** **ИЗПЪЛНИТЕЛЯТ** е длъжен да предоставя възможност за проверка от страна на Управляващия орган на ОПИК, на националните одитиращи органи, Сертифициращия орган (Дирекция „Национален фонд”, Министерство на финансите), Дирекция „Вътрешен одит” на МИ, Сметната палата, Европейската комисия, Европейската служба за борба с измамите (OLAF), Европейската сметна палата, Съвета за координация в борбата с правонарушенията, засягащи финансовите интереси на Европейските общности – Република България и външни одитори да извършват проверки чрез разглеждане на документите и/или чрез проверки на мястото на изпълнението на договора и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към договора. Такива проверки могат да бъдат извършвани до 3 (три) години след приключването на оперативната програма.

**(5)** **ИЗПЪЛНИТЕЛЯТ** е длъжен да изпълнява мерките и препоръките, съдържащи се в докладите на органите по ал. 4.

**(6) ИЗПЪЛНИТЕЛЯТ** е длъжен да предприеме всички необходими мерки за информация и комуникация, за да осигури публичност на финансирането от страна на Европейския социален фонд чрез Оперативна програма „Наука и образование за интелигентен растеж“ 2014-2020, Приоритетна ос 4 „Техническа помощ“. Тези мерки трябва да бъдат планирани и изпълнени в съответствие с приложимите правила за информиране и публичност съгласно Приложение XII, т. 2.2 от Регламент (ЕС) № 1303/2013 г., както и изискванията относно техническите характеристики на мерките за информация и комуникация в съответствие с Глава II от Регламент за изпълнение (ЕС) № 821/2014[[1]](#footnote-1).

**(7)** При изпълнението на всички дейности по обществената поръчка следва да бъде спазено изискването за обозначаване, че договорът се изпълнява по Оперативна програма „Наука и образование за интелигентен растеж“ 2014-2020, съфинансирана от Европейския съюз чрез Европейския социален фонд (ЕСФ).

**(8)** Във всички публикации в каквато и да било форма и среда, включително Интернет, както и всяка информация, предоставена от **ИЗПЪЛНИТЕЛЯ**, свързани с изпълнението на договора, **ИЗПЪЛНИТЕЛЯТ** е длъжен да спазва стриктно изискванията на ал. 6 и 7, като за тази цел се използват:

1. Емблемата на ЕС в съответствие с техническите характеристики, посочени в Глава II от Регламент за изпълнение (ЕС) № 821/2014, с упоменаване на Европейския съюз;
2. Названието на Европейския социален фонд;
3. Логото на Оперативна програма „Наука и образование за интелигентен растеж“. съответствие с графичните изисквания и правилата за визуална идентичност.

Графично изображение на логата са публикувани на интернет адресите: <http://www.eufunds.bg/bg/page/1061>

 **(9) ИЗПЪЛНИТЕЛЯТ** е длъжен да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика подобен конфликт, съгласно разпоредбите на чл. 57 от Регламент (ЕО, Евратом) 966/2012 г. на Европейския парламент и на Съвета относно финансовите правила, приложими за общия бюджет на Съюза и за отмяна на Регламент на Съвета (EO, Евратом) № 1605/2002 г.

 **(10) ИЗПЪЛНИТЕЛЯТ** е длъжен да предприеме всички необходими мерки за недопускане на нередности[[2]](#footnote-2) и измами, които имат или биха имали като последица нанасянето на вреда на общия бюджет на Европейския съюз и/или националния бюджет, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика нередност или измама.

**(11)** **ИЗПЪЛНИТЕЛЯТ** се задължава по време на изпълнение на договора при необходимост от персонални промени в ключовите експерти за изпълнение на поръчката, да извършва промените след писмено одобрение на **ВЪЗЛОЖИТЕЛЯ**, с оглед осигуряване на изискуемата квалификация и професионален опит на членовете на екипа, в съответствие с изискванията, посочени в техническата спецификация.

**(12)** В случаите по ал. 11, **ИЗПЪЛНИТЕЛЯТ** уведомява писмено **ВЪЗЛОЖИТЕЛЯ,** като мотивира предложението си за смяна на ключов/и експерт/и, като посочва образованието и професионалния опит на предлаганото лице.

**(13) ИЗПЪЛНИТЕЛЯТ** трябва по своя инициатива да предложи смяна на ключов експерт, в следните случаи:

1. при смърт на лицето;

2. при невъзможност да изпълнява възложената му работа поради болест, довела до трайна неработоспособност;

3. при необходимост от замяна на ключов експерт, поради причини, които не зависят от **ИЗПЪЛНИТЕЛЯ** (оставка, придобито право на пенсия за осигурителен стаж и възраст и др.);

4. когато ключов експерт бъде осъден на лишаване от свобода за умишлено престъпление от общ характер;

5. когато ключов експерт бъде лишен от правото да упражнява съответната професия или дейност съгласно законодателството на държавата, в която е извършено нарушението.

**Чл. 8. (1) ИЗПЪЛНИТЕЛЯТ** е длъжен да сключи договор/и за подизпълнение с посочения/ните в офертата му подизпълнител/и в срок от 3 (три) дни от сключване на настоящия договор.

**(2) ИЗПЪЛНИТЕЛЯТ** е длъжен в срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител да предостави копие на договора или на допълнителното споразумение на **ВЪЗЛОЖИТЕЛЯ** заедно с доказателства, че са изпълнени условията по чл. 66, ал. 2 и 11 ЗОП.

**(3)** Независимо от възможността за използване на подизпълнители отговорността за изпълнение на настоящия договор е на **ИЗПЪЛНИТЕЛЯ**.

**(4)** Замяна или включване на подизпълнител по време на изпълнение на настоящия договор за обществена поръчка се допуска по изключение, когато възникне необходимост, ако са изпълнени условията на чл. 66, ал. 11 от ЗОП.

**(5)** При замяна или включване на подизпълнител **ИЗПЪЛНИТЕЛЯТ** представя на **ВЪЗЛОЖИТЕЛЯ** всички документи, които доказват изпълнението на условията по чл. 66, ал. 11 от ЗОП.

**V. ГАРАНЦИЯ ЗА ИЗПЪЛНЕНИЕ**

**Чл. 9. (1)** Най-късно към датата на сключване на договора **ИЗПЪЛНИТЕЛЯТ** представя документ за гаранция за изпълнение на договора - парична или безусловна и неотменима банкова гаранция или застраховка, която обезпечава изпълнението чрез покритие на отговорността на **ИЗПЪЛНИТЕЛЯ**, в размер на 3 (три) % от максимално допустимата стойност по чл. 2, ал. 1. Паричната гаранция се внася по банкова сметка на Изпълнителна агенция „Оперативна програма „Наука и образование за интелигентен растеж“: БНБ – Централно управление, IBAN: BG85 BNBG 96613300149101

**(2) ИЗПЪЛНИТЕЛЯТ** е длъжен да поддържа валидността на банковата гаранция за изпълнение/застраховката в срок 90 дни след изтичане на срока на договора по чл. 3, ал. 1. Ако в банковата гаранция за изпълнение/застраховката е посочена дата, като срок на валидност и този срок изтича преди срока на договора по чл. 3, ал. 1, **ИЗПЪЛНИТЕЛЯТ** е длъжен, до 10 дни преди посочената дата, да представи банкова гаранция/застраховка с удължена валидност, съгласно ал. 1.

**(3)** В случай, че **ИЗПЪЛНИТЕЛЯТ** не удължи валидността на банковата гаранция/застраховката, съгласно ал. 2, **ВЪЗЛОЖИТЕЛЯТ** има право да отправи към банката/застрахователя писмено искане за плащане в полза на **ВЪЗЛОЖИТЕЛЯ** или да прихване стойността на гаранцията от сумата за плащане и да задържи гаранцията за изпълнение под формата на паричен депозит.

**(4)** Банковите разходи по откриването и обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение за целия период на действие, са за сметка на **ИЗПЪЛНИТЕЛЯ**.

**(5)** В случай, че банката, издала гаранцията за изпълнение на договора, е обявена в несъстоятелност, изпадне в неплатежоспособност, свръхзадлъжнялост, отнеме й се лиценза или откаже да заплати определената от **ВЪЗЛОЖИТЕЛЯ** сума, **ВЪЗЛОЖИТЕЛЯТ** има право да поиска, а **ИЗПЪЛНИТЕЛЯТ** е длъжен да предостави в срок от 5 (пет) работни дни от направеното искане съответната заместваща гаранция за добро изпълнение на договора.

**Чл. 10. (1)** В случай на некачествено, непълно или лошо изпълнение, **ВЪЗЛОЖИТЕЛЯТ** може да задържи гаранцията до размера на договорената между страните неустойка.

**(2)** **ВЪЗЛОЖИТЕЛЯТ** има право да задържи в пълен размер гаранцията за изпълнение, когато в процеса на изпълнение на настоящия договор възникне спор между страните, който бъде внесен за решаване пред съд/арбитраж - до разрешаването на спора.

**(3)** При решаване на спора по ал. 2 в полза на **ВЪЗЛОЖИТЕЛЯ** той може да пристъпи към усвояване на гаранцията за изпълнение.

**(4) ВЪЗЛОЖИТЕЛЯТ** има право да усвои сумата от гаранцията, без това да го лишава от правото да търси обезщетение за претърпени вреди.

**Чл. 11. (1)**  **ВЪЗЛОЖИТЕЛЯТ** освобождава гаранцията по чл. 9, ал. 1 в срок от 90 календарни дни след изтичане срока на договора.

**(2) ВЪЗЛОЖИТЕЛЯТ** освобождава гаранцията, без да дължи лихви за периода, през който средствата законно са престояли при него

**VI. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 12. (1)** В срок до 10 (десет) работни дни, считано от датата на подписване на договора за изпълнение на услугите се организира и провежда встъпителна среща с участието на представители на **ИЗПЪЛНИТЕЛЯ** и **ВЪЗЛОЖИТЕЛЯ**. Встъпителната среща се организира и провежда с цел обсъждане на предстоящите дейности по договора, представени в Предложението за изпълнение на поръчката на **ИЗПЪЛНИТЕЛЯ** и Техническата спецификация на **ВЪЗЛОЖИТЕЛЯ**.

**(2) ИЗПЪЛНИТЕЛЯТ** отчита извършената за срока на изпълнение на договора работа чрез изготвяне и представяне на **ВЪЗЛОЖИТЕЛЯ** на доклади по ал. 3.

**(3) ИЗПЪЛНИТЕЛЯТ** представя на **ВЪЗЛОЖИТЕЛЯ** доклади след провеждане на всяко едно събитие, съгласно Техническата спецификация.Всеки един от докладите следва да съдържа минимум:

- подробно описание на всички извършени дейности и поддейности по подготовката, организацията и провеждането на съответното събитие;

- резултатите от изпълнение на дейностите по подготовката, организацията и провеждането на събитието;

- възникналите в процеса на подготовката, организацията и провеждането му проблеми и начинът, по който са били преодолени;

- друга информация, която **ИЗПЪЛНИТЕЛЯТ** счита, че е необходима за доброто изложение на организираното и проведено събитие.

**(4)** Към всеки един от доклади по ал. 3 следва да бъде представен и съответния доказателствен материал за всяко едно проведено събитие, съгласно Техническата спецификация, което се отчита. Доказателственият материал включва най-малко:

- подробен опис на съдържанието на материалите;

 - оригинали на всички документи, свързани със събитието, включително присъствен списък;

- електронни носители, съдържащи снимков материал и звукозапис от събитието, транскрибиран в текстов файл на записа от заседанието, дешифриран стенографски запис на хартиен и оптичен носител (CD) които остават собственост на **ВЪЗЛОЖИТЕЛЯ**;

**(5)** **ИЗПЪЛНИТЕЛЯТ** изготвя всеки един от докладите по ал. 3 на български език. Официалният език на представената информация и документи, приложения към докладите, е българският. Всеки един от докладите се предава на хартиен носител – 1 оригинал и в електронен вариант на електронен носител (1 брой CD или друг електронен носител), при следните технически изисквания: софтуер - съвместим с Microsoft Office ХР Professional, за информацията в текстовите файлове – MS Word, за табличната информация – в MS Excel, отключени, с възможност за работа върху документите.

**(6)** **ИЗПЪЛНИТЕЛЯТ** предава на **ВЪЗЛОЖИТЕЛЯ** всеки един от докладите по ал. 3 чрез деловодството на Изпълнителната агенция с придружително писмо, адресирано до упълномощения представител на **ВЪЗЛОЖИТЕЛЯ**

 **(7)** **ВЪЗЛОЖИТЕЛЯТ**,чрез оправомощено/и от него лице/а, преглажда междинния доклад и приложенията към него, съответно окончателния доклад и приложенията към него в срок до 5 (пет) работни дни от получаването му по реда на ал. 6. Срокът започва да тече от деня, който следва деня на получаване на съответния доклад.

**(8)** В случай че **ВЪЗЛОЖИТЕЛЯТ**, чрез лицето/а по ал. 7, има възражения по доклада и/или приложението/ята към него, той писмено уведомява **ИЗПЪЛНИТЕЛЯ**, като посочва констатираните грешки/несъответствия/противоречия/непълноти и/или др. нередовности и поставя изискване за тяхното отстраняване (чрез преработване/доработване/корекции/ допълване и/или др. на доклада и/или приложението/ята към него) в срок до 5 (пет) работни дни. Срокът започва да тече от деня, който следва деня на получаване на уведомлението за това.

**(9) ИЗПЪЛНИТЕЛЯТ** трябва да отстрани констатираните нередовности и да представи в срока по ал. 8 преработения/коригирания/допълнен доклад и/или приложението/ята по реда на ал. 6.

**(10)** Запреработения/коригирания/допълнен доклад и/или приложението/ята се прилага реда на ал. 7-9.

**(11)** В случай че **ВЪЗЛОЖИТЕЛЯТ**, чрез лицето/а по ал. 7, няма бележки по междинния доклад, съответно окончателния доклад, предоставен по реда на ал. 6 или по преработения/коригирания/допълнен междинен/окончателен доклад и/или приложението/ята, предоставен по реда на ал. 9, **ВЪЗЛОЖИТЕЛЯТ** го одобрява, като между страните се подписва приемо–предавателен протокол. Протоколът се съставя и подписва от страните в 3 (три) оригинални екземпляра. Одобрението на доклада се извършва и приемо-предавателния протокол се подписва за **ВЪЗЛОЖИТЕЛЯ** от лицето/а по ал. 7.

**VІІ. НЕУСТОЙКИ**

**Чл. 13. (1)** В случай на забавяне при изпълнението на конкретна дейност за дадено събитие, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0,5 % за всеки просрочен ден, но не повече от 20 % (двадесет процента) от крайната стойност на тази дейност за съответното събитие. В този случай, **ВЪЗЛОЖИТЕЛЯТ** има право да задържи гаранцията за изпълнение на договора до размера на неустойката.

**(2)** В случай на некачествено, частично или лошо изпълнение на конкретна дейност за дадено събитие, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 10 % (десет процента) от крайната стойност на тази дейност за съответното събитие. В този случай, **ВЪЗЛОЖИТЕЛЯТ** има право да задържи гаранцията за изпълнение на договора до размера на неустойката.

 **(3)** При неспазване на сроковете за изпълнение на някои от дейностите съгласно Техническата спецификация на **ВЪЗЛОЖИТЕЛЯ**, водещи до невъзможност за провеждане на планираното събитие, **ИЗПЪЛНИТЕЛЯТ** дължи неустойка в размер на 50 % (петдесет процента) от договорената сума за планираното събитие, като стойността (цената) на задължението се определя съгласно ценовото предложение на **ИЗПЪЛНИТЕЛЯ**.

**(4)** В случай че **ИЗПЪЛНИТЕЛЯТ** не изпълни или преустанови изпълнението на дадено събитие, същият дължи неустойка в размер на 100 % (сто процента) от крайната стойност на съответното мероприятие/събитие.

**(5)** Изплащането на неустойката не лишава изправната страна от правото да търси реално изпълнение и обезщетение за претърпени вреди и пропуснати ползи.

**VІІI. ФОРСМАЖОРНИ ОБСТОЯТЕЛСТВА**

**Чл. 14. (1)** Страните по настоящия договор не дължат обезщетение за претърпени вреди и загуби, в случай, че последните са причинени от непреодолима сила.

**(2)** В случай, че страната, която е следвало да изпълни свое задължение по договора, е била в забава, тя не може да се позовава на непреодолима сила.

**(3)** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок от 7 (седем) дни от настъпването на непреодолимата сила. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията и свързаните с тях насрещни задължения се спира.

**ІХ.****ПРЕКРАТЯВАНЕ НА ДОГОВОРА**

**Чл. 15.** **(1)** Настоящият договор се прекратява:

1. с изпълнението му;

2. по взаимно съгласие между страните, изразено в писмена форма;

3. едностранно, с 30 (тридесет) дневно писмено предизвестие, отправено до другата страна;

 4. едностранно от **ВЪЗЛОЖИТЕЛЯ** без предизвестие - при неизпълнение на задълженията по договора от **ИЗПЪЛНИТЕЛЯ**, както и ако прекъсне или системно забавя повече от три пъти изпълнението на предмета на договора;

 5. при констатирани нередности - с изпращане на едностранно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ**.

 **(2)** **ВЪЗЛОЖИТЕЛЯТ** има право да прекрати договора с 10 дневно предизвестие при възникване на обстоятелствата по чл. 118, ал. 1, т. 1 от ЗОП.

**(3) ВЪЗЛОЖИТЕЛЯТ** има право да прекрати без предизвестие договора за обществена поръчка при възникване на обстоятелствата по чл. 118, ал. 1, т. 2 или 3 от ЗОП във връзка с чл. 73, т. 1 от ППЗОП.

**(4)** При прекратяване на договора на някое от основанията по чл. 118, ал. 1, т. 2 и 3 от ЗОП **ВЪЗЛОЖИТЕЛЯТ** не дължи обезщетение за претърпените вреди от прекратяването на договора.

**(5)** Когато са настъпили съществени промени във финансирането на обществената поръчка, предмет на договора, извън правомощията на **ВЪЗЛОЖИТЕЛЯ**, които той не е могъл или не е бил длъжен да предвиди или предотврати, същият може да прекрати договора с писмено уведомление, веднага след настъпване на обстоятелствата.

**(6)** **ВЪЗЛОЖИТЕЛЯТ** прекратява едностранно договора без предизвестие, когато възникне конфликт на интереси по смисъла на чл. 57 от Регламент (ЕО, Евратом) 966/2012 г. на Европейския парламент и на Съвета относно финансовите правила, приложими за общия бюджет на Съюза и за отмяна на Регламент на Съвета (EO, Евратом) № 1605/2002 г.

**(7) ВЪЗЛОЖИТЕЛЯТ** може да прекрати договора без предизвестие, когато **ИЗПЪЛНИТЕЛЯТ**:

1. не отстрани в разумен срок, определен от **ВЪЗЛОЖИТЕЛЯ**, констатирани недостатъци;

2. не изпълни точно някое от задълженията си по договора;

3. смени декларирания в офертата си подизпълнител/подизпълнители и/или включи подизпълнител по време на изпълнение на договора без да са налице обстоятелствата по чл. 66, ал. 11 от ЗОП;

4. бъде обявен в несъстоятелност или когато е в производство по несъстоятелност или ликвидация.

**(8)** **ВЪЗЛОЖИТЕЛЯТ** може да прекрати договора по ал. 1, т. 3, без да дължи неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършената от страна на **ИЗПЪЛНИТЕЛЯ** и приета от **ВЪЗЛОЖИТЕЛЯ** част от договора.

**(9)** Договорът се прекратява без предизвестие:

1. на основание чл. 5, ал. 1, т. 3, б. „б“ от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, когато се установи, че въз основа на неверни данни **ИЗПЪЛНИТЕЛЯТ** е приложил изключението по чл. 4 от същия закон. В този случай **ВЪЗЛОЖИТЕЛЯТ** не дължи връщане на гаранцията за изпълнение и заплащане на извършените работи, а получените плащания подлежат на незабавно възстановяване от **ИЗПЪЛНИТЕЛЯ** ведно със законната лихва. В случай че обществената поръчка е изпълнена **ИЗПЪЛНИТЕЛЯТ** трябва да възстанови всички получени суми ведно със законната лихва, като **ВЪЗЛОЖИТЕЛЯТ** не дължи компенсации и обезщетения;

2. когато се установи, че **ИЗПЪЛНИТЕЛЯТ** е декларирал неверни данни в декларацията по чл. 6, ал. 2 от Закона за мерките срещу изпирането на пари.

**Х. КОНФИДЕНЦИАЛНОСТ**

**Чл. 16. (1) ИЗПЪЛНИТЕЛЯТ** и **ВЪЗЛОЖИТЕЛЯТ** третират като конфиденциална всяка информация, получена при или по повод изпълнението на договора.

**(2)** **ИЗПЪЛНИТЕЛЯТ** няма право, без предварителното писмено съгласие на **ВЪЗЛОЖИТЕЛЯ,** да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред експертите, отговорни за изпълнението на поръчката. Разкриването на информация пред такива лица се осъществява само в необходимата степен за целите на изпълнението на договора.

**(3)** **ИЗПЪЛНИТЕЛЯТ** се задължава да не използва информация, станала му известна при и/или по повод изпълнение на задълженията му по настоящия договор за своя изгода и/или за изгода на трети лица.

**(4)** **ВЪЗЛОЖИТЕЛЯТ** е длъжен да не разкрива под каквато и да е форма всяка предоставена му от **ИЗПЪЛНИТЕЛЯ** информация, имаща характер на търговска тайна и изрично упомената от **ИЗПЪЛНИТЕЛЯ** като такава в представената от него оферта.

**ХІ. ЗАКЛЮЧИТЕЛНИ РАЗПОРЕДБИ**

**Чл. 17.** Изменение на настоящия договор се допуска по изключение, при условията на чл. 116 от ЗОП.

**Чл. 18.** **(1)** Всички съобщения, уведомления, предизвестия, нареждания и др., свързани с изпълнението на този договор и разменяни между **ВЪЗЛОЖИТЕЛЯ** и **ИЗПЪЛНИТЕЛЯ** са валидни, когато са изпратени по факс или по електронна поща или по пощата с обратна разписка или предадени чрез куриер или получени на ръка срещу подпис на приемащата страна.

**(2)** Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

**Чл. 19.** Всички спорове по този договор ще се уреждат чрез преговори между страните, а при непостигане на съгласие, ще се отнасят за решаване от компетентния съд в Република България.

**Чл. 20.** За всички неуредени в този договор въпроси се прилагат разпоредбите на Търговския закон и на Закона за задълженията и договорите.

**Лица за контакти, длъжности, телефони и електронен адрес за връзка:**

**На Възложителя:**

**Име:**

**Адрес:**

**Телефон:**

**Е-mail:**

**Име:**

**Адрес:**

**Тел.:**

**e-mail:**

**На Изпълнителя:**

**Неразделна част от настоящия договор са:**

1. Техническа спецификация – Приложение № 1;

2. Предложение за изпълнение на поръчката - Приложение № 2;

3. Ценовото предложение - Приложение № 3.

Настоящият договор се състави в 3 (три) еднообразни оригинални екземпляра на български език – 2 (два) за **ВЪЗЛОЖИТЕЛЯ** и 1 (един) за **ИЗПЪЛНИТЕЛЯ**, и се подписа, както следва:

**ВЪЗЛОЖИТЕЛ: ИЗПЪЛНИТЕЛ:**

1. Регламент за изпълнение (ЕС) № 821/2014 на Комисията от 28 юли 2014 г. за определяне на правила за прилагането на Регламент (ЕС) № 1303/2013 на Европейския парламент и на Съвета по отношение на някои подробни разпоредби за прехвърлянето и управлението на приноса от програми, докладването относно финансовите инструменти, техническите характеристики на мерките за информация и комуникация относно операциите и системата за записване и съхранение на данни [↑](#footnote-ref-1)
2. **„Нередност"** съгласно определението, дадено в чл. 1, параграф 2 от [Регламент 2988/95](http://web6.ciela.net/Document/LinkToDocumentReference?fromDocumentId=2135653842&dbId=0&refId=5861634), означава всяко нарушение на разпоредба на правото на Общността, в резултат на действие или бездействие от икономически оператор, което е имало или би имало за резултат нарушаването на общия бюджет на Общностите или на бюджетите, управлявани от тях, или посредством намаляването или загубата на приходи, произтичащи от собствени ресурси, които се събират направо от името на Общностите или посредством извършването на неоправдан разход. [↑](#footnote-ref-2)